Jou fliekgids vir die week: 6 - 13 Mei
JY LEES NOU Jou fliekgids vir die week: 6 - 13 Mei
Elke Vrydag gee ons vir jou die lys van rolprente wat nuut begin draai, watter flieks steeds te sien is en dié waaroor ons opgewonde is. Hierdie naweek is ook Moedersdag, so jy het vir seker ’n rede om by die flieks uit te kom!
Hierdie naweek begin Mother’s Day draai. ’n Goedvoel-fliek met bekendes soos Kate Hudson, Jennifer Aniston en Julia Roberts vertel die storie van ma-wees en die verhoudings wat daarmee gepaardgaan. Bespreek sommer nou jou kaartjies en vat jou ma saam!
Christy (Jennifer Garner) se dogter Anna Beam (Kylie Rogers) lewe met ’n ongeneeslike siekte: sy kan nie kos verteer nie. Maar Christy hou nie op soek na ’n oplossing vir haar dogter se toestand nie. Op ’n dag verander alles toe Anna van ’n boom af val en haar kop hard kap.
As ek moet oordeel deur net na die lokprent te kyk, dink ek hierdie tweede film gaan nóg snaakser wees as die eerste Bad Neighbors. As jy die eerste een gekyk het, sal jy ’n idee hê van wat op jou wag: ’n getroude paartjie sukkel met die studente wat in die huis langsaan ingetrek het. Dié keer is dit meisies wat in die huis woon en partytjie hou, en hulle kry Teddy Sanders (Zac Efron) in om te help. Seth Rogan, Zac Efron, Rose Byrne, Selena Gomez en Chloë Grace Moretz is in die opvolgprent te sien.
Die volgende Suid-Afrikaanse rolprente is ook op die grootskerm te sien. Mignon "Mossie" van Wyk begin vandag draai.